**Virágbolti eladó** képzés, tanfolyam ismertető

**A képző intézmény engedély száma**: E-000533/2014/A060

**A megszerezhető szakképesítés OKJ száma**: 31 215 01

**A képzés célja:**

A szakképesítés munkaterületéhez tartozó legjellemzőbb munkakörök, foglalkozások betöltéséhez szükséges kompetenciák elsajátítása.

**Olyan szakember képzése, aki képes:**

 - virágkezelést,- előkészítést végezni,

 - szaktanácsot adni a növények kiválasztására, ápolására vonatkozóan,

 - lebonyolítani a beszerzési tevékenységet, a készletezést, a raktározást,

 - lebonyolítani az értékesítést,

 - ellátni a virágüzlet, virágszalon szabályszerű üzemeltetésével kapcsolatos feladatokat.

A képzés keretében a virágbolti eladó különböző szintű virágértékesítési helyeken (stand, pavilon, üzlet, szalon), virágkellék-nagykereskedelmi szakáruházban eladói tevékenység végzésére válik alkalmassá.

**A jelentkezés feltételei:**

 - Iskolai előképzettség: alapfokú iskolai végzettség

- Szakmai előképzettség:nem szükséges

- Egészségügyi alkalmasság: szükséges

**Előzetes tudás beszámítása:** A képzésre jelentkezők kérhetik az előzetes tudásszint mérését. Az eljárás arra szolgál, hogy a képzésre jelentkező dokumentumokkal nem igazolt tanulmányait vagy megszerzett gyakorlati tapasztalatait elismerjék, amennyiben azok alkalmassá teszik a képzés során elsajátítandó tananyagegységek követelményeinek teljesítésére. A követelmények megfelelő szintű teljesítése esetén a tananyagegység elsajátítására irányuló képzési rész alól a képzésre jelentkező felmentést kap.

**A képzési program tananyagegységei:**

- 11074-12 Növényismeret és –kezelés

- 11077-12 Virágeladás alapjai

**Vizsga:** A képzés OKJ- s komplex szakmai vizsgával zárul (gyakorlati, szóbeli)

**A képzés helyszíne:** 4030 Debrecen, Budai Ézsaiás u. 8/a.

**A képzés időtartama:** 3 hónap

**A tanfolyam tervezett kezdése:** 2020. április

**A képzés költsége:** 70.000 Ft. + vizsgadíj: 30.000 Ft. Összesen: 100.000 Ft.

**Kedvezmények:**

- GYES-en, ill. GYED-en lévőknek, álláskeresőknek 10%- képzési költség kedvezmény,

- Részletfizetési kedvezmény! (A kedvezmények nem összevonhatók!)

**Egyéb információk, a jelentkezés a képzésre:**

A képzést megelőzően vagy a képzési idő alatt 168 óra igazolt gyakorlati idő letöltése szükséges részben csoportos gyakorlat keretében az elméleti oktatás helyszínén, részben virágkötő-virágértékesítési egységben (egyéni ütemezéssel). Az előzetes tudás beszámítása gyakorlati ismeretek esetében is lehetséges.

A várható jogszabályi változások miatt már csak ebben az évben lesz lehetőség az új képesítés megszerzésére. A szakképesítés megszerzése kiváló elhelyezkedési esélyt biztosít.

A tanfolyamainkon nagy tapasztalattal rendelkező felsőfokú végzettségű tanárok oktatnak.

**Jelentkezni** a [www.dkkinfo.hu](http://www.dkkinfo.hu) honlapunkon található jelentkezési lap felhasználásával online módon, vagy személyesen lehet. Bővebb felvilágosítást az 52 533-148 telefonszámon vagy az info@dkkinfo.hu email címen kérhet.

A jelentkezést követően, a tanfolyam indításának pontos időpontjáról részletes tájékoztatást küldünk.

Debrecen, 2020. január 31.